Die wêreld in foto’s – 4 Oktober 2018 | Maroela Media
Rory McIlroy van Noord-Ierland Donderdag tydens ’n gholf-geleentheid op die Aletsch-gletser, 3’454 m bo seevlak op Jungfraujoch, Switserland. (Foto: Anthony Anex, AP)
Naomi Osaka van Japan Donderdag in aksie teen Julia Goerges van Duitsland tydens die China Ope by die Nasionale Tennisstadion in Beijing. (Foto: Mark Schiefelbein, AP)
’n Man hou Donderdag die Indiese aandele indeks op ’n skerm dop by die Mumbai-aandelebeursgebou in Mumbai, Indië. Aandele in dié land het gedaal weens die verswakte waarde van die rupee en die land se handelstekort as gevolg van die stygende koste van olie-invoere. Die rupee het 73,71 teen die Amerikaanse dollar verhandel nadat dit ’n rekordlaagte van 73,81 getref het. (Foto: Rafiq Maqbool, AP)
Die Amerikaanse presidentsvrou, Melania Trump, land Donderdag by die Lilongwe Internasionale Lughawe in Lumbadzi, Malawi. Die presidentsvrou gaan oor vyf dae vier Afrika-lande besoek op haar eerste solo internasionale reis. Die toer sal op die welsyn van kinders fokus. (Foto: Carolyn Kaster, AP)
Rosmah Mansor, die voormalige Maleisiese premier Najib Razak se vrou, verlaat Donderdag ’n hof in Kuala Lumpur, Maleisië. Mansor is van geldwassery en belastingontduiking aangekla. (Foto: Chong Voon Chung, Xinhua)
Die wêreld in foto’s – 5 Oktober 2018